Montauban

Montauban (oksitansk: Montalban) er en kommune i departementet Tarn-et-Garonne i regionen Occitanie i sør-Frankrike. Den er hovedby i departementet og ligger  nord for Toulouse.

Byen, som for det meste er bygget av rødlig tegl, ligger på høyre bredd av elva Tarn ved dens samløp med Tescou.

 Historie 
Montauban er den nest eldste (etter Mont-de-Marsan) av bastidene i det sørlige Frankrike. Byen ble grunnlagt i 1144 da Alfonso Jordan, greve av Toulouse, innvilget den et liberalt charter. Innbyggerne kom hovedsakelig fra Montauriol, en landsby som hadde vokst opp rundt det nærliggende St. Théodard-klosteret.

På 1200-tallet led byen mye under albigensernes herjinger og fra Inkvisisjonen, men innen 1317 hadde den hentet seg tilstrekkelig inn til å bli valgt av pave Johannes XXII sete for et bispedømme hvor St Théodards basilika ble katedralen.

Ved freden i Brétigny i 1360 ble byen overdratt til engelskmennene, men de ble kastet ut av innbyggerne i 1414. I 1560 sluttet biskopene og magistratene seg til protestantismen, utviste munkene og ødela katedralen. Ti år senere ble den en av de fire hugenott-festningene under freden i Saint-Germain, og dannet en liten uavhengig republikk. Den var hovedkvarteret under hugenottopprøret i 1621, og sto imot en 86 dager lang beleiring av Ludvig XIII. Den overga seg ikke til kongen før etter La Rochelles fall i 1629, da dens befestninger ble ødelagt av kardinal Richelieu. Protestantene ble igjen utsatt for forfølgelser etter at Ediktet i Nantes ble trukket tilbake i 1685.

Under andre verdenskrig ble Leonardo da Vincis «Mona Lisa» en kort tid skjult i et hemmelig hvelv bak en vinkjeller i Montauban.

 Økonomi 
Montaubans kommersielle betydning er hovedsakelig grunnet byens stilling som handelsplass for jordbruksprodukter, hester, vilt og fjærfe. Industrien er i mindre skala, og omfatter gartnerier, veverier, møller, trelast og produksjon av møbler med mere.

 Transport 
Byen er et jernbaneknutepunkt, og stasjonen Gare de Montauban-Ville-Bourbon har forbindelser til Toulouse, Bordeaux, Paris, Brive-la-Gaillarde, Marseille og flere regionale destinasjoner. Montauban har forbindelse vannveien til Garonne via Canal de Montech.

 Referanser 

 Eksterne lenker 

 Kommunedata INSEE

Kategori:Byer i Occitanie
Kategori:Kommuner i arn-et-Garonne